

**Előterjesztés**

**fogorvosi körzet feladat-ellátási szerződéssel történő ellátásáról**

**Tisztelt Bizottság!**

A városi egészségügyi alapellátási feladatokat ellátók köréből a 9. sz. fogorvosi körzetet ellátó Dr. Józsa Georgina fogorvos 2019. október 1-től a praxisjogát át kívánja adni. Az önálló orvosi tevékenységről szóló 2000. évi II. törvény 2/A. §. (1) bekezdése alapján a praxisjog elidegenítésére vonatkozó szándékát - a praxisjogot megszerezni kívánó orvost is megjelölve – a doktornő bejelentette. A praxis működtetési jogát, a körzet ellátását
Dr. Ivánfalvi Gábor részére kívánja átadni, erről adásvételi előszerződést kötöttek.

Az új fogorvos a tevékenységét 2019. október 1-től szeretné megkezdeni. Nevezett a Debreceni Orvostudományi Egyetemen 2012-ben szerzett fogorvosi diplomával és a praxisjog megszerzésének jogával rendelkezik. Vele szemben a feladat ellátása tekintetében kizáró ok nem merült fel.

Dr. Ivánfalvi Gábor önéletrajzát mellékelem.

Kérem a Bizottság egyetértését, hogy a Polgármester feladat-ellátási előszerződést, majd a végleges szerződést megkösse Dr. Ivánfalvi Gábor fogorvossal.

**Eger, 2019. július 31.**

**Dr. Bánhidy Péter s. k.**

**Jogi és Hatósági Iroda vezetője**

**Bizottsági döntés:**

Eger Megyei Jogú Város KözgyűléseVárosi Szociális és CsaládügyiBizottság a Közgyűlés által átruházott hatáskörében eljárvaegyetért az egri 9. sz. fogorvosi körzet praxisjogának 2019. október 1-től történő átadásával, javasolja a Polgármesternek az előszerződés, ezt követően a feladat-ellátási szerződés megkötését Dr. Ivánfalvi Gábor fogszakorvossal.

**Felelős**: Habis László polgármester megbízásából

Dr. Bánhidy Péter irodavezető

**Határidő**: 2019. szeptember 30.